《拜和老人见寄韵》
宋代·洪咨夔

阿翁莹彻八窗冰，独爱春郊画有声。
正鮆肥桃涨暖，欲河魨上荻芽生。
惊雷破柱眠逾稳，明月中庭酌屡更。
应待儿归相从臾，万红堆裹槊齐横。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。